open-index/open-wikipedia-markdown huggingface dataset:
Εμμανουήλ Λέμπρεχτ του Άνχαλτ-Κέτεν

Ο **Εμμανουήλ-Λέμπρεχτ**, γερμ. Emmanuel-Lebrecht (20 Μαΐου 1671 - 30 Μαΐου 1704) από τον Οίκο των Ασκάνια ήταν πρίγκιπας του Άνχαλτ-Κέτεν (1671-1704).

## Βιογραφία
Ήταν το μόνο τέκνο του Εμμανουήλ πρίγκιπα του Άνχαλτ-Κέττεν και της Άννας-Ελεονόρας, κόρης του Ερρίκου-Ερνέστου κόμη του Στόλμπερκ-Βέρνιγκεροντε.

Το 1690 απεβίωσε στο Κέτεν σε ηλικία 33 ετών και τον διαδέχθηκαν οι γιοί του, πρώτα ο Λεοπόλδος και μετά ο Αύγουστος-Λουδοβίκος.

## Οικογένεια
Νυμφεύτηκε μυστικά το 1692 τη Γκίζελα-Αγνή, κόρη του Βαλτάσαρ-Γουλιέλμου του Ρατ, βαρόνου του Κλάινβυλκιντς. Ο γάμος ήταν μοργανατικός και στη σύζυγό του δόθηκε ο τίτλος της κόμισσας φον Νήμπουρκ. Οι απόγονοι αποκλειόταν από τη διαδοχή, αλλά ο Εμμανουήλ-Λέμπρεχτ ζήτησε την αναγνώρισή τους από τα εξαδέλφια του πρίγκιπες των Ντεσάου, Μπέρνμπουρκ και Τσερμπστ και έλαβε την επικύρωση του βασιλιά της Γερμανίας γι' αυτό. Είχε τέκνα:
* Λεοπόλδος 1694-1728, πρίγκιπας του Άνχαλτ-Κέτεν.
* Ελεονώρα-Βιλελμίνη 1696-1726, παντρεύτηκε πρώτα τον Φρειδερίκο-Έρντμαν των Βέττιν (γιο του Χριστιανού Β΄ δούκα της Σαξονίας-Μέρσεμπουργκ) και μετά τον Ερνέστο-Αύγουστο Α΄ των Βέττιν δούκα της Σαξονίας-Βαϊμάρης-Άιζεναχ.
* Αύγουστος-Λουδοβίκος 1697-1755, πρίγκιπας του Άνχαλτ-Κέτεν.
* Χριστιανή-Καρλόττα 1702-1745.

## Πηγές
* Morganatic and Unequal Marriages in German Law
* 
* Genealogical database by Herbert Stoyan
## Παραπομπές


Κατηγορία:Οίκος των Ασκάνια
Κάρολος Γεώργιος Λέμπρεχτ του Άνχαλτ-Κέτεν

Ο **Κάρολος Γεώργιος Λέμπρεχτ** (γερμ. *Karl Georg Lebrecht*, 15 Αυγούστου 1730 - 17 Οκτωβρίου 1789) του Οίκου των Ασκάνια ήταν πρίγκιπας του Άνχαλτ-Κέτεν (1755-1789).

## Βιογραφία
Ήταν ο πρωτότοκος γιος του Αυγούστου Λουδοβίκου του Άνχαλτ-Κέτεν και της Χριστίνας Ιωάννας Αιμιλίας, κόρης του Έρντμαν Β΄ του Πρόμνιτς.

Το 1789 απεβίωσε στο Ζέμλιν (πλέον ''Ζέμουν'') του Βελιγραδίου σε ηλικία 59 ετών και τον διαδέχθηκαν οι γιοί του, πρώτα ο Αύγουστος Χριστιανός Φρειδερίκος και μετά ο Λουδοβίκος.

## Οικογένεια
Νυμφεύτηκε το 1763 τη Λουίζα Καρλόττα, κόρη του Φρειδερίκου του Σλέσβιχ-Χόλσταϊν-Σόντερμπουργκ-Γκλύξμπουργκ (δισέγγονου του Φιλίππου), και είχε τρία τέκνα:
* Αύγουστος Χριστιανός Φρειδερίκος (1769 - 1812), Πρίγκιπας του Άνχαλτ-Κέτεν.
* Κάρολος Γουλιέλμος (1771 - 1793), απεβίωσε στη μάχη του Αβέσν.
* Λουδοβίκος (1778 - 1802), Πρίγκιπας του Άνχαλτ-Κέτεν.

## Πηγές
* 

## Παραπομπές


Κατηγορία:Οίκος των Ασκάνια
HMS Beagle

μικρογραφία|HMS ''Beagle''
To **HMS ''Beagle*** ήταν [[πλοίο]] του βασιλικού ναυτικού της [[Ηνωμένο Βασίλειο|Βρετανίας]], ένα από τα εκατό και πλέον πλοία κλάσης «Τσερόκι» που κατασκευάστηκαν στις αρχές του 19ου αιώνα. Η καθέλκυση του πλοίου έγινε στις 11 Μαΐου [[1820]] στον [[Τάμεσης|Τάμεση]] και φέρεται να είναι το πρώτο πλοίο που πέρασε κάτω από την παλιά γέφυρα του Λονδίνου. Μιας και δεν υπήρχε καμία άμεση ανάγκη χρήσης του, το *Beagle* ήταν συνήθως αγκυροβολημένο, αλλά χωρίς ιστούς ή ξάρτια. Στη συνέχεια προσαρμόστηκε ως σκάφος έρευνας και έλαβε μέρος σε τρεις αποστολές.

Το *Beagle'' είναι ιδιαιτέρως γνωστό, καθώς με αυτό ταξίδεψε για πέντε χρόνια ο νεαρός Κάρολος Δαρβίνος, διαμορφώνοντας μέσα από τις έρευνές του το διάστημα αυτό τις ιδέες του περί της εξέλιξης μέσω φυσικής επιλογής.

## Παραπομπές


## Εξωτερικοί σύνδεσμοι
*
Λεοπόλδος του Άνχαλτ-Κέτεν

Ο **Λεοπόλδος**, γερμ. Luitpold (29 Νοεμβρίου 1694 – 19 Νοεμβρίου 1728) από τον Οίκο των Ασκάνια ήταν πρίγκιπας του Άνχαλτ-Κέτεν (1704-1728).

## Βιογραφία
Ήταν ο πρωτότοκος γιος του Εμμανουήλ-Λέμπρεχτ πρίγκιπα του Άνχαλτ-Κέτεν και της Γκίζελα-Αγνής του Ρατ, κόρης του Βαλτάσαρ-Γουλιέλμου βαρόνου του Κλάινβυλκνιτς.

Το 1728 απεβίωσε στο Κέτεν του Άνχαλτ σε ηλικία 34 ετών. Δεν είχε άρρενες απογόνους και τον διαδέχθηκε ο νεότερος αδελφός του Αύγουστος-Λουδοβίκος.

## Οικογένεια
Νυμφεύθηκε πρώτα το 1721 τη Φρειδερίκη-Ερριέττα των Ασκάνια, κόρη του 3ου εξαδέλφου του Καρόλου-Φρειδερίκου πρίγκιπα του Άνχαλτ-Μπέρνμπουρκ και είχε τέκνο:
* Γκίζελα-Αγνή 1722-1751, παντρεύτηκε τον 4ο εξάδελφό της Λεοπόλδο Β΄ των Ασκάνια πρίγκιπα του Άνχαλτ-Ντέσαου.

Το 1723 απεβίωσε η Γκίζελα-Αγνή και ο Λεοπόλδος έκανε το 1725 δεύτερο γάμο με την Καρλόττα-Φρειδερίκη, κόρη του Φρειδερίκου-Γουλιέλμου-Αδόλφου πρίγκιπα του Νασσάου-Ζήγκεν και είχε τέκνα:
* έναν γιο και μία θυγατέρα, που απεβίωσαν το πολύ δύο ετών.

## Πηγές
* ohann Sebastian Bach's life (1685-1750), chapter Weimar (II) 1708-1717; by Jan Koster, Professor Em. of Linguistics, University of Groningen
## Παραπομπές


Κατηγορία:Οίκος των Ασκάνια
Γούτα

Η **Γούτα** (αραβικά: غوطة دمشق) είναι υπαίθρια και προαστιακή περιοχή στη νοτιοδυτική Συρία που περιβάλλει την πόλη της Δαμασκού, κατά μήκος του ανατολικού και νότιου άκρου της.

## Ιστορία
Ιστορικά, η περιοχή είχε αναπτυχθεί ως μια όαση που σχηματίστηκε από τον ποταμό Μπαραντά γύρω από τον τόπο όπου ιδρύθηκε η Δαμασκός.

Από τους αρχαίους χρόνους, τα κανάλια που κατασκευάστηκαν από τους κατοίκους της Δαμασκού παρείχαν άρδευση γης από τις δύο πλευρές του Μπαραντά, αυξάνοντας το μέγεθος της Γούτα στα νότια και στα ανατολικά της πόλης. Διαχωρίζοντας την πόλη από τους ξηρούς λειμώνες που συνορεύουν με τη Συριακή Έρημο, η Γούτα παρείχε ιστορικά στους κατοίκους της ποικιλία από δημητριακά, λαχανικά και φρούτα.

Τελικά η αρδευόμενη γεωργική περιοχή στην ύπαιθρο της Δαμασκού έφτασε τα 370 τετραγωνικά χιλιόμετρα (140 τετραγωνικά μίλια). Στη δεκαετία του 1980, η αστική ανάπτυξη από τη Δαμασκό άρχισε να αντικαθιστά τη γεωργική χρήση με τη στέγαση και τη βιομηχανία, συρρικνώνοντας το μέγεθος της πράσινης ζώνης.

Πριν από τον εμφύλιο πόλεμο της Συρίας, η περιοχή φιλοξενούσε περίπου δύο εκατομμύρια ανθρώπους, αλλά το 2017 ο πληθυσμός εκτιμάται ότι ήταν περίπου 400.000.

## Παραπομπές


## Εξωτερικοί σύνδεσμοι
*  Satellite image of wider region showing 2013 green areas.

Κατηγορία:Δαμασκός
Αύγουστος Χριστιανός Φρειδερίκος του Άνχαλτ-Κέτεν

Ο **Αύγουστος Χριστιανός Φρειδερίκος** (γερμ. *August Christian Friedrich*, 18 Νοεμβρίου 1769 - 5 Μαΐου 1812) του Οίκου των Ασκάνια ήταν πρίγκιπας (1789-1806), μετά δούκας (1806-1812) του Άνχαλτ-Κέτεν.

## Βιογραφία
Ήταν το δεύτερο παιδί και ο πρωτότοκος γιος του Καρόλου Γεωργίου Λέμπρεχτ του Κέτεν και της Λουίζας Καρλόττας, κόρης του Φρειδερίκου του Σλέσβιχ-Χόλσταϊν-Σόντερμπουργκ-Γκλύξμπουργκ (δισέγγονου του Φιλίππου του Σλέσβιχ-Χόλσταϊν-Σόντερμπουργκ-Γκλύξμπουργκ).

Το 1789 διαδέχθηκε τον πατέρα του· όπως και εκείνος, ακολούθησε στρατιωτική σταδιοδρομία και έγινε αντισυνταγματάρχης του πρωσικού στρατού. Το 1803 προήχθη σε στρατάρχη και το 1805 έγινε ιππότης του Τάγματος του Μέλανος Αετού. Το 1806 ο Ναπολέων Βοναπάρτης του απένειμε τον τίτλο του «κυρίου του Άνχαλτ» και τον αναβάθμισε επίσημα σε *[[Δούκας|δούκα]]*.

Το 1812 απεβίωσε στο Ανάκτορο Γκόιτς σε ηλικία 43 ετών. Ήταν άτεκνος και τον διαδέχθηκε ο ανιψιός του, Λουδοβίκος Αύγουστος Κάρολος Φρειδερίκος Αιμίλιος.

## Οικογένεια
Νυμφεύτηκε το 1792 τη Φρειδερίκη, κόρη του Φρειδερίκου Αυγούστου του Νάσσαου. Δεν απέκτησαν απογόνους και διαζεύχθηκαν το 1803.

## Πηγές
* 
## Παραπομπές


Κατηγορία:Οίκος των Ασκάνια
Κατηγορία:Αποδέκτες του Τάγματος του Λευκού Αετού (Πολωνία)
Λουδοβίκος Αύγουστος Κάρολος Φρειδερίκος Αιμίλιος του Άνχαλτ-Κέτεν

Ο **Λουδοβίκος-Αύγουστος-Κάρολος-Φρειδερίκος-Αιμίλιος** (γερμ. *Louis-August-Karl-Friedrich-Emil*, 20 Σεπτεμβρίου 1802 - 18 Δεκεμβρίου 1818) από τον Οίκο των Ασκάνια ήταν δούκας του Άνχαλτ-Κέτεν (1812-1818).

## Βιογραφία
Ήταν το μόνο τέκνο του Λουδοβίκου πρίγκιπα (ονομαστικά μόνο) του Άνχαλτ-Κέτεν και της Λουίζας, κόρης του Λουδοβίκου Α΄ μεγάλου δούκα της Έσσης.

Γεννήθηκε στο Κέτεν τέσσερις ημέρες αφού απεβίωσε ο πατέρας του. Το επόμενο έτος ο άτεκνος θείος του Αύγουστος-Χριστιανός-Φρειδερίκος, πρίγκιπας (μετέπειτα δούκας) του Άνχαλτ-Κέτεν, διαζεύχθηκε και δεν έκανε άλλο γάμο, έτσι ο Λουδοβίκος έγινε διάδοχος. Το 1812 διαδέχθηκε τον θείο του σε ηλικία 10 ετών. Τότε ανέλαβε την επιτροπεία ο 5ος εξάδελφος του πατέρα του Λεοπόλδος Γ΄ δούκας του Άνχαλτ-Ντεσάου και επικεφαλής του Οίκου. Αυτόν διαδέχθηκε στην επιτροπεία ο εγγονός του, Λεοπόλδος Δ΄.

Το 1818 απεβίωσε στη Λειψία σε ηλικία 16 ετών. Τον διαδέχθηκε ο εξάδελφος του πατέρα του, Φρειδερίκος-Φερδινάνδος.

## Παραπομπές


## Πηγές
* Christian Daniel Beck: Memoria Principis Ludovici Augusti Friderici Aemilii Ascanio-Cothenensis. Leipzig 1818
* Hermann Wäschke: Anhaltische Geschichte. 3 Bde. Köthen: Schulze, 1912-13.

Κατηγορία:Οίκος των Ασκάνια
Φρειδερίκος Έρντμαν του Άνχαλτ-Πλες

Ο **Φρειδερίκος-Έρντμαν**, γερμ. Friedrich-Erdmann (27 Οκτωβρίου 1731 - 12 Δεκεμβρίου 1797) από τον Οίκο των Ασκάνια ήταν πρίγκιπας του Άνχατ-Πλες (1765-1797) και ιδρυτής του κλάδου του Πλες.

## Βιογραφία
Ήταν ο δευτερότοκος γιος του Αυγούστου-Λουδοβίκου πρίγκιπα του Άνχαλτ-Κέτεν και της Χριστίνας-Ιωάννας-Αιμιλίας, κόρης του Έρντμαν Β΄ κόμη του Πρόμνιτς.

Το 1797 απεβίωσε στο Πλες σε ηλικία 66 ετών και τον διαδέχθηκαν οι γιοί του με τη σειρά: Φρειδερίκος-Φερδινάνδος, Ερρίκος και Λουδοβίκος.

## Οικογένεια
Νυμφεύτηκε το 1766 την ανιψιά του Λουίζα-Φερδινάνδη, κόρη του Ερρίκου-Ερνέστου κόμη του Στόλμπερκ-Βέρνιγκεροντε και της αδελφής του Χριστιανής-Άννας-Αγνής των Ασκάνια. Είχε τέκνα:
* Εμμανουήλ-Ερνέστος-Έρντμαν 1768-1808, διανοητικά υστερημένος, εξαιρέθηκε από τη διαδοχή.
* Φρειδερίκος-Φερδινάνδος 1769-1830, πρίγκιπας του Πλες, μετά δούκας του Κέτεν.
* Άννα-Αιμιλία 1770-1791, παντρεύτηκε τον Ιωάννη-Ερρίκο ΣΤ΄ κόμη του Χόχμπερκ και κύριο του Φύρστενμπερκ.
* Ερρίκος 1778-1847, πρίγκιπας του Πλες και δούκας του Κέτεν.
* Χριστιανός-Φρειδερίκος 1780-1813, απεβίωσε 33 ετών στη μάχη του Κουλμ.
* Λουδοβίκος 1783-1841, πρίγκιπας του Πλες.

## Εξωτερικές Πηγές
* 
* August Ludwig Fürst v.Anhalt-Köthen Genealogical database by Herbert Stoyan
## Παραπομπές


Κατηγορία:Οίκος των Ασκάνια
Μάργκαρετ Ρόπερ

**Η Μάργκαρετ Ρόπερ (Margaret Roper)** (*το γένος* **More**) (1505-1544) ήταν Αγγλίδα συγγραφέας και μεταφράστρια και μία από τις πιο μορφωμένες οι γυναίκες του δέκατου έκτου αιώνα στην Αγγλία.

## Υπόβαθρο
Η Μάργκαρετ Ρόπερ ήταν η κόρη του Σερ Τόμας Μορ κα της Jane Colt, που πιθανόν πέθανε στη γέννα. Η Μάργκαρετ, ή "Meg", όπως την φώναζε ο πατέρας της, επισκεπτόταν συχνά τον πατέρα της κατά τη διάρκεια της φυλάκισής του στον Πύργο του Λονδίνου (Tower of London).

Η Margaret παντεύτηκε τον William Roper το1521 στο Eltham του Kent. Το ζευγάρι έζησε στο Well Hall στο Eltham  και απέκτησε πέντε παιδιά: την Elizabeth (1523–60),  τη Margaret (1526–88), τον Thomas (1533–98), τη Mary (απεβίωσε το 1572) και τον Anthony (1544–1597).

Μετά τον αποκεφαλισμό του Thomas More το 1535 λόγω της άρνησής του να αποδεχθεί την Πράξη Υπεροχής (Acts of Supremacy) και την Πράξη Διαδοχής (Act of Succession) (1534) του Eρρίκου H΄ της Αγγλίας και να ορκιστεί πίστη στον Ερρίκο ως κεφαλή της Εκκλησίας, το κεφάλι του κρεμάστhκε σε ένα δόρυ στη Γέφυρα του Λονδίνου (London Bridge) για ένα μήνα. Η Margaret δωροδόκησε τον άνθρωπο που θα έριχνε το κεφάλι του πατέρα της στο ποτάμι, ώστε να το δώσει σε αυτήν. Το διατήρησε παστώνοντάς το με μπαχαρικά μέχρι το θάνατό της σε ηλικία 39 ετών το 1544. Μετά το θάνατό της, ο σύζυγός της William Roper ανέλαβε το κεφάλι και στον τάφο του έθαψαν μαζί του και το κεφάλι του Thomas More.

Ο William Ρόπερ ("ο γιος Roper", όπως αναφερόταν σε αυτόν ο Thomas More) έγραψε την πρώτη βιογραφία του πολιτικού, αλλά ο φόρος τιμής στον πεθερό του, όπως και οι προσπάθειες της Margaret δεν έμειναν στην ιστορία. Στο *Dream of Fair Γυναίκες ο Alfred, Lord Tennyson* επικαλείται τη Margaret Roper ("who clasped in her last trance/ Her murdered father's head") ως υπόδειγμα πίστης και οικογενειακής αγάπης.

Η Roper ήταν η πρώτη γυναίκα μη ευγενής που δημοσίευσε το βιβλίο που είχε μεταφράσει στα αγγλικά. Το βιβλίο αυτό ήταν η μετάφραση από τα λατινικά του έργου *Precatio Dominica* του Έρασμου και δημοσιεύτηκε ως *Ευσεβής Πραγματεία επί του Πατρός Ημών (Devout Treatise upon the Paternoster)*. Σε μία επιστολή o More αναφέρεται στα ποιήματά της, αλλά κανένα από αυτά δεν έχει διασωθεί.

Στo διάσημο έργο του Robert Bolt *Ένας Άνθρωπος για Όλες τις Εποχές (A Man for All Seasons)*, η Margaret και ο William Roper είναι οι κεντρικοί χαρακτήρες. Στην ομώνυμη ταινία του 1966 τον ρόλο της Margaret ενσάρκωσε η Susannah York.

## Αναφορές


## Εξωτερικοί σύνδεσμοι
* Patricia Demers: "Margaret Roper and Erasmus: the Relationship of Translator and Source," ''WWR Magazine'', Spring 2005.
* * Έργα για τη Μάργκαρετ Ρόπερ σε βιβλιοθήκες (κατάλογος WorldCat)
* "Letter to Margaret Roper written by Thomas More the day before his execution"
* Project Continua: Biography of Margaret More Roper Project Continua is a web-based multimedia resource dedicated to the creation and preservation of women’s intellectual history from the earliest surviving evidence into the 21st century.
* Roper's translation of Erasmus

Κατηγορία:Άγγλοι συγγραφείς
Φρειδερίκος Φερδινάνδος του Άνχαλτ-Κέτεν

Ο **Φρειδερίκος Φερδινάνδος** (γερμ. *Friedrich Ferdinand*, 25 Ιουνίου 1769 - 23 Αυγούστου 1830) από τον Οίκο των Ασκάνια ήταν πρίγκιπας του Άνχαλτ-Πλες (1797-1818) και μετά του Άνχαλτ-Κέτεν (1818-1830).

## Βιογραφία
Ήταν ο δευτερότοκος γιος του Φρειδερίκου Έρντμαν του Άνχαλτ-Πλες και της Λουίζας Φερδινάνδης, κόρης του κόμη Ερρίκου Ερνέστου του Στόλμπερκ-Βέρνιγκεροντε.

Το 1830 απεβίωσε στο Κέτεν σε ηλικία 61 ετών. Ήταν άτεκνος και τον διαδέχθηκε ο επόμενος αδελφός του, Ερρίκος.

## Οικογένεια
Νυμφεύτηκε πρώτα το 1803 τη Λουίζα, κόρη του Φρειδερίκου Καρόλου Λουδοβίκου του Σλέσβιχ-Χόλσταϊν-Σόντερμπουργκ-Μπεκ. Τρεις μήνες μετά απεβίωσε η Λουίζα.

Το 1816 ο Φρειδερίκος Φερδινάνδος έκανε δεύτερο γάμο με την κόμισσα Γιούλι φον Μπράντενμπουργκ, την κόρη (από μοργανατικό γάμο) του Φρειδερίκου Γουλιέλμου Β΄ της Πρωσίας. Δεν απέκτησε απογόνους από τους γάμους του.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Ερρίκος του Άνχαλτ-Κέτεν

Ο **Ερρίκος** (γερμ. *Heinrich*, 30 Ιουλίου 1778 - 23 Νοεμβρίου 1847) από τον Οίκο των Ασκάνια ήταν πρίγκιπας του Άνχαλτ-Πλες (1818-30) και μετά δούκας του Άνχαλτ-Κέτεν (1830-47).

## Βιογραφία
Ήταν το έβδομο παιδί και ο τρίτος (επιβιώσας) γιος του Φρειδερίκου Έρντμαν του Άνχαλτ-Πλες και της Λουίζας Φερδινάνδης, κόρης του Ερρίκου Ερνέστου του Στόλμπεργκ-Βερνιγκερόντε.

Το 1847 απεβίωσε στο Κέτεν σε ηλικία 69 ετών, άτεκνος. Ήταν ο τελευταίος του κλάδου Πλέτσκαου-Κέτεν και το δουκάτο του Κέτεν περιήλθε στον εγγονό του 5ου εξαδέλφου του, Λεοπόλδο Δ΄, του πρεσβύτερου κλάδου του Άνχαλτ-Ντέσσαου.

## Οικογένεια
Νυμφεύτηκε το 1819 την Αυγούστα Φρειδερίκη Ελπίδα, κόρη του Ερρίκου ΜΔ΄ του Ρόυς-Κέστριτς· δεν απέκτησαν απογόνους.

## Πηγές
* 
* August Ludwig Fürst v.Anhalt-Köthen *Genealogical database by Herbert Stoyan*
## Παραπομπές


Κατηγορία:Οίκος των Ασκάνια
Λουδοβίκος του Άνχαλτ-Πλες

Ο **Λουδοβίκος** (γερμ. *Ludwig*, 16 Ιουλίου 1783 - 5 Νοεμβρίου 1841) από τον Οίκο των Ασκάνια ήταν πρίγκιπας του Άνχαλτ-Πλες (1830-1841).

## Βιογραφία
Ήταν το έκτο (επιζήσαν) παιδί και ο έκτος (επιβιώσας) γιος του Φρειδερίκου Έρντμαν του Άνχαλτ-Πλες και της Λουίζας Φερδινάνδης, κόρης του Ερρίκου Ερνέστου του Στόλμπερκ-Βερνιγκερόντε.

Ήταν ο μικρότερος γιος και δεν είχε προοπτική διακυβέρνησης του πριγκιπάτου. Όμως, το 1818 εξέλιπε η κύρια γραμμή του κλάδου Πλέτσκαου-Κέτεν και το δουκάτο του Κέτεν περιήλθε στον δευτερότοκο Φρειδερίκο Φερδινάνδο, που παραχώρησε το πριγκιπάτο του στον τριτότοκο Ερρίκο. Επειδή ο τέταρτος αδελφός, Χριστιανός Φρειδερίκος, είχε αποβιώσει από το 1813, ο Λουδοβίκος έγινε διάδοχος του Πλετς.

Το 1830 ο Φρειδερίκος Φερδινάνδος απεβίωσε άτεκνος και ο Ερρίκος έγινε δούκας του Κέτεν και παραχώρησε το πριγκιπάτο του Πλες στον Λουδοβίκο.

Το 1841 απεβίωσε ο Λουδοβίκος στο Πλες σε ηλικία 58 ετών. Ήταν άγαμος και το πριγκιπάτο του Πλες περιήλθε στον μεγαλύτερο αδελφό του, Ερρίκο.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές σε πηγές


Κατηγορία:Οίκος των Ασκάνια
Πρόεδρος της Σερβικής Δημοκρατίας της Βοσνίας

Ο **Πρόεδρος της Σερβικής Δημοκρατίας της Βοσνίας** (σερβοκροατικά: Предсједник Републике Српске/Predsjednik Republike Srpske) είναι η ανώτατη εκτελεστική εξουσία στη Σερβικής Δημοκρατία της Βοσνίας, μια οντότητα στη Βοσνία-Ερζεγοβίνη. Είναι μία από τις εκτελεστικές αρχές, μαζί με την κυβέρνηση της Σερβικής Δημοκρατίας της Βοσνίας. Ο πρόεδρος της Σερβικής Δημοκρατίας της Βοσνίας εκλέγεται απευθείας για θητεία τεσσάρων ετών, μαζί με δύο αντιπροέδρους από διαφορετικά συστατικά έθνη (Σέρβοι, Κροάτες και Βόσνιοι). Κανένας από αυτούς δεν μπορεί να προέρχεται από ένα συνιστών έθνος ταυτόχρονα. Η κατοικία του προέδρου βρίσκεται στη Μπάνια Λούκα.

Ο πρώτος πρόεδρος ήταν ο Ράντοβαν Κάραντζιτς του Σερβικού Δημοκρατικού Κόμματος, ο οποίος εξελέγη στη θέση το 1992, ο οποίος ηγήθηκε της Σερβικής Δημοκρατίας της Βοσνίας κατά τη διάρκεια του πολέμου της Βοσνίας και ο οποίος αργότερα καταδικάστηκε σε 40 χρόνια φυλάκισης για γενοκτονία στη Σρεμπρένιτσα, εγκλήματα πολέμου και εγκλήματα κατά της ανθρωπότητας. Ο πρόεδρος Μίλοραντ Ντόντικ της Συμμαχίας Ανεξάρτητων Σοσιαλδημοκρατών ανέλαβε το αξίωμα το 2010.

## Εξουσίες

Σύμφωνα με το Σύνταγμα της Σερβικής Δημοκρατίας της Βοσνίας ο Πρόεδρος εκπροσωπεί τη Σερβική Δημοκρατία της Βοσνίας και εκφράζει την ενότητά της. Δεδομένου ότι η Σερβική Δημοκρατία της Βοσνίας λειτουργεί ως κοινοβουλευτικό σύστημα, ο πρόεδρος έχει πολύ περιορισμένες αρμοδιότητες. Έχει τη δύναμη να:

# Προτείνει πρωθυπουργό στην Εθνική Συνέλευση,
# Προτείνει ένα πρόεδρο και δικαστές για το Συνταγματικό Δικαστήριο, κατόπιν προτάσεως του Ανώτατου Δικαστικού και Εισαγγελικού Συμβουλίου, στην Εθνική Συνέλευση, ·
# Δηλώσει νόμους με διάταγμα,
# Να δώσει χάρη,
# Να παράσχει παράσημα και αναγνωρίσεις όπως καθορίζεται από νόμο,
# και να διαχειριστεί άλλα καθήκοντα σύμφωνα με το Σύνταγμα.

Εάν η Εθνοσυνέλευση δεν είναι σε θέση να πραγματοποιήσει συνάντηση λόγω έκτακτης ανάγκης, ο Πρόεδρος, αφού λάβει γνώμη από την Κυβέρνηση, δηλώνει κατάσταση έκτακτης ανάγκης και διατάσσει μέτρα για την εξάλειψη της κατάστασης έκτακτης ανάγκης. Ο πρόεδρος, με δική του πρωτοβουλία ή κατόπιν πρότασης της κυβέρνησης, δηλώνει νόμους από τη δικαιοδοσία της Εθνοσυνέλευσης κατά τη διάρκεια πολέμου ή άμεσης απειλής πολέμου. Οι νόμοι πρέπει να υποβληθούν για επιβεβαίωση από την Εθνοσυνέλευση την ίδια στιγμή που η Συνέλευση μπορεί να έχει μια συνεδρίαση.

Ο πρόεδρος μπορεί να ζητήσει από την κυβέρνηση να εκφράσει τη στάση της σχετικά με ορισμένα θέματα για τη σημασία για τη Δημοκρατία, να καλέσει μια συνεδρίαση της κυβέρνησης ή να θέσει τα ζητήματα της αρμοδιότητας της κυβέρνησης σε μια ατζέντα.

## Πρόεδροι


## Δείτε επίσης
* Πρόεδρος της Ομοσπονδίας της Βοσνίας και Ερζεγοβίνης

## Παραπομπές


Κατηγορία:Πολιτική της Σερβικής Δημοκρατίας της Βοσνίας
.biz

250px|μικρογραφία|Το λογότυπο
Το **.biz** είναι ένας γενικός τομέας ανώτατου επιπέδου (gTLD) στο σύστημα ονοματοδοσίας του Διαδικτύου. Προορίζεται για την καταχώρηση τομέων που θα χρησιμοποιηθούν από τις επιχειρήσεις. Το όνομα είναι μια αφηρημένη γραφή της πρώτης συλλαβής της αγγλικής λέξης *business.*

Τον Δεκέμβριο του 2009 ο τομέας είχε 2.015.740 εγγεγραμμένους τομείς.

## Ιστορία
Το .biz δημιουργήθηκε για να ανακουφίσει κάποια από τη ζήτηση για ονόματα τομέα στον τομέα .com και να παράσχει μια εναλλακτική λύση για τις επιχειρήσεις των οποίων το προτιμώμενο όνομα τομέα στο .com είχε ήδη καταχωριστεί από άλλο μέρος. Δεν υπάρχουν συγκεκριμένα νομικά ή γεωγραφικά προσόντα για την καταχώριση ενός ονόματος τομέα .biz, με την εξαίρεση ότι πρέπει να είναι για "καλή πίστη" ή για εμπορική χρήση. Δημιουργήθηκε το 2001 μαζί με αρκετούς άλλους τομείς ως πρώτη παρτίδα νέων gTLD που εγκρίθηκε από τον ICANN για την επέκταση του συστήματος ονομάτων τομέα εξαιτίας του αυξημένου ενδιαφέροντος για το ηλεκτρονικό εμπόριο στα τέλη της δεκαετίας του 1990. Το TLD διαχειρίζεται η NeuStar και οι καταχωρίσεις υποβάλλονται σε επεξεργασία μέσω διαπιστευμένων καταχωρητών.
## Χρήση

Στις 23 Ιουνίου 2008 στην 32η Διεθνή Δημόσια Συνάντηση του ICANN στο Παρίσι, το μητρώο biz ανακοίνωσε ότι είχε ξεπεράσει επίσημα δύο εκατομμύρια εγγραφές παγκοσμίως.

Στα τουρκικά, το biz σημαίνει «εμείς» και χρησιμοποιείται σε ορισμένες τοποθεσίες, όπως το turkleriz.biz (Είμαστε οι Τούρκοι) και το fenerliyiz.biz (Είμαστε οπαδοί της Fenerbahçe).

## Παραπομπές


Κατηγορία:Top-level domains
Αλβέρτος Δ΄ του Άνχαλτ-Κέτεν

Ο **Αλβέρτος Δ΄**, γερμ. Albrecht IV (απεβ. 24 Νοεμβρίου 1423) από τον Οίκο των Ασκάνια ήταν πρίγκιπας του Άνχαλτ-Τσερμπστ (1382-1396) και μετά του Άνχαλτ-Κέτεν (1396-1423).

## Βιογραφία
Ήταν ο δευτερότοκος γιος του Ιωάννη Β΄ πρίγκιπα του Άνχαλτ-Τσερμπστ και της Ελισάβετ, κόρης του Ιωάννη Α΄ κόμη του Χέννεμπερκ-Σλόιζινγκεν.

Το 1423 απεβίωσε και τον διαδέχθηκαν οι γιοί του Αδόλφος Α΄, Βέλντεμαρ Ε΄ και Αλβέρτος ΣΤ΄.

## Οικογένεια
Νυμφεύτηκε πρώτα πριν το 1398 την Ελισάβετ, κόρη του Γκέρμπχαρτ Γ΄ κόμη του Μάνσφελτ και είχε τέκνα:
* Αδόλφος Α΄ απεβ. 1474, πρίγκιπας του Άνχαλτ-Κέτεν.
* Άννα απεβ. πριν το 1426, παντρεύτηκε τον Γουλιέλμο συγκύριο του Βέρλε από τον Οίκο του Μεκλεμβούργου.
* Λούτρουτ απεβ. 1465, παντρεύτηκε τον Ιωάννη Γ΄ δούκα του Μεκλεμβούργου-Στάργκαρτ.
* Βάλντεμαρ απεβ. 1436, πρίγκιπας του Άνχαλτ-Κέτεν.

Μετά το 1403 απεβίωσε η Ελισάβετ και ο Αλβέρτος Δ΄ έκανε το 1419 δεύτερο γάμο με την Ελισάβετ, κόρη του Γκέμπχαρτ ΙΑ΄ κόμη του Κέρφουρτ και είχε τέκνα:
* Αλβέρτος ΣΤ΄ απεβ. 1475, πρίγκιπας του Άνχαλτ-Κέτεν.
* Σοφία, παντρεύτηκε τον Γκύντερ ΣΤ΄ κόμη του Μπάρμπυ-Μύλινγκεν.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Βάλντεμαρ Γ΄ του Άνχαλτ-Τσερμπστ

Ο **Βάλντεμαρ Γ΄**, γερμ. Valdemar III (απεβ. 1391) από τον Οίκο των Ασκάνια ήταν πρίγκιπας του Άνχαλτ-Τσερμπστ (1382-1391).

## Βιογραφία
Ήταν ο τρίτος γιος του Ιωάννη Β΄ πρίγκιπα του Άνχαλτ-Τσερμπστ και της Ελισάβετ, κόρης του Ιωάννη Α΄ κόμη του Χέννεμπερκ-Σλόιζινγκεν.
Το 1382 απεβίωσε ο πατέρας του και -σύμφωνα με το νόμο του Οίκου των Ασκάνια- τον διαδέχθηκε στο Τσερμπστ από κοινού με τους μεγαλύτερους αδελφούς του Σιγισμούνδο Α΄ και Αλβέρτο Δ΄.

Το 1391 απεβίωσε άγαμος και τον διαδέχθηκαν οι αδελφοί του Σιγισμούνδος Α΄ και Αλβέρτος Δ΄, οι οποίοι διαίρεσαν το Τσερμπστ σε δύο μέρη: ο πρώτος έλαβε το Ντεσάου και ο δεύτερος το Κέτεν.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Βάλντεμαρ Ε΄ του Άνχαλτ-Κέτεν

Ο **Βάλντεμαρ**, γερμ. Valdemar (απεβ. 1436) από τον Οίκο των Ασκάνια ήταν πρίγκιπας του Άνχαλτ-Κέτεν (1423-1436).

## Βιογραφία
Ήταν ο δευτερότοκος γιος του Αλβέρτου Δ΄ πρίγκιπα του Άνχαλτ-Κέτεν και της Ελισάβετ, κόρης του Γκέμπχαρτ Γ΄ κόμη του Μάνσφελτ.

Το 1423 κληρονόμησε το Κέτεν από κοινού -σύμφωνα με το νόμο του Οίκου των Ασκάνια- με τον μεγαλύτερο και με τον μικρότερο αδελφό του. 

Το 1436 απεβίωσε. Επειδή ο μόνος γιος του ήταν ιερέας, τον διαδέχθηκε ο μεγαλύτερος αδελφός του Αδόλφος Α΄. 

## Οικογένεια
Νυμφεύτηκε το 1420 τη Σοφία, κόρη του Κορράδου των Χάντμερσλεμπεν, κυρίου του Έγκελν και της Ελισάβετ του Κέρφουρτ. Το προηγούμενο έτος η χήρα Ελισάβετ παντρεύτηκε τον Αλβέρτο Δ΄, πατέρα του Βάλντεμαρ Ε΄, σε δεύτερο γάμο και για τους δύο τους. Ο Βάλντεμαρ Ε΄ είχε τέκνα:
* Ιωάννης Γ΄ απεβ. 1463, μέλος του Συλλόγου του καθεδρικού στο Μαγδεβούργου και στο Χάλμπερστατ. Το 1436 παραιτήθηκε του δικαιώματος να διαδεχθεί τον πατέρα του.
* Ελισάβετ απεβ. μετά το 1490, μοναχή στο Ντέρενμπουρκ.

Όταν απεβίωσε ο Βάλντεμαρ Ε΄ η Σοφία έκανε δεύτερο γάμο με τον εξάδελφό του Αλβέρτο Ε΄ πρίγκιπα του Άνχαλτ-Ντεσάου.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Αλβέρτος ΣΤ΄ του Άνχαλτ-Κέτεν

Ο **Αλβέρτος ΣΤ΄**, γερμ. Albrecht VI (απεβ. 9 Ιανουαρίου 1475) από τον Οίκο των Ασκάνια ήταν πρίγκιπας του Άνχαλτ-Κέτεν (1473-1475) μαζί με τα μεγαλύτερα αδέλφια του.

## Βιογραφία
Ήταν ο τρίτος γιος του Αλβέρτου Δ΄ πρίγκιπα του Άνχαλτ-Κέτεν και της Ελισάβετ, κόρης του Γκέμπχαρτ ΙΑ΄ κόμη του Κέρφουρτ.

Το 1475 απεβίωσε και τον διαδέχθηκαν ο γιος του Φίλιππος και τα ανίψια του, οι αδελφοί Μάγκνους και Αδόλφος Β΄.

## Οικογένεια
Νυμφεύθθηκε το 1454 την Ελισάβετ, κόρη του Γκύντερ Β΄ κόμη του Μάνσφελτ και είχε τέκνα:

* Μαρία απεβ. μετά το 1495, μοναχή στο Γκέρνροντε και αργότερα μέλος του Συλλόγου της μονής.
* Μαγδαληνή απεβ. 1515, ηγουμένη στο αββαείο του Γκάνντερσχαϊμ.
* Φίλιππος 1468-1500, πρίγκιπας του Άνχαλτ-Κέτεν.
* Δωροθέα απεβ. 1505, παντρεύτηκε το 1496 τον Ιωακείμ κόμη του Έττινγκεν-Έττινγκεν-Σπήλμπερκ-Βάλλερσταϊν.
* Σχολαστική απεβ. 1504, ηγουμένη στο αββαείο του Γκέρνροντε.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Φίλιππος του Άνχαλτ-Κέτεν

Ο **Φίλιππος**, γερμ. Philipp (31 Μαΐου 1468 - 13 Νοεμβρίου 1500) από τον Οίκο των Ασκάνια ήταν πρίγκιπας του Άνχαλτ-Κέτεν (1475-1500) μαζί με τα εξαδέλφια του.

## Βιογραφία
Ήταν ο μόνος γιος του Αδόλφου ΣΤ¨ πρίγκιπα του Άνχαλτ-Κέτεν και της Ελισάβετ, κόρης του Γκύντερ Β΄ κόμη του Μάνσφελτ.

Το 1475 διαδέχθηκε τον πατέρα του ως συγκυβερνήτης (mitherr) του πριγκιπάτου μαζί με τους εξαδέλφους του, αδελφούς Μάγκνους και Αδόλφο Β΄ και τον 2ο εξάδελφό του Βάλντεμαρ ΣΤ΄, σύμφωνα με την πράξη διαδοχής που υπέγραψαν το 1471 οι πατέρες αυτών Αδόλφος Α΄ και Γεώργιος Α΄.

Το 1500 απεβίωσε σε ηλικία 32 ετών, άγαμος. Τα εξαδέλφια του έμειναν μόνα στη διακυβέρνηση του Κέτεν. Το 1524 απεβίωσε ο Μάγκνους και το 1526 ο Αδόλφος Β΄, τελευταίος του παλαιού κλάδου του Κέτεν. Το 1508 απεβίωσε ο Βάλντεμαρ ΣΤ΄ και τον διαδέχθηκε ο γιος του Βόλφγκανκ, που συνέχισαν τον κύριο κλάδο.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Αδόλφος Α΄ του Άνχαλτ-Κέτεν

Ο **Αδόλφος Α΄**, γερμ. Adolph I (απεβ. 28 Αυγούστου 1473) από τον Οίκο των Ασκάνια ήταν πρίγκιπας του Άνχαλτ-Κέτεν (1423-1473).

## Βιογραφία
Ήταν ο πρωτότοκος γιος του Αλβέρτου Δ΄ πρίγκιπα του Άνχλτ-Κέτεν και της Ελισάβετ, κόρης του Γκέμπχαρτ Γ΄ κόμη του Μάνσφελτ.

Το 1473 απεβίωσε στο Τσερμπστ και τον διαδέχθηκαν οι δύο γιοί του Μάγκνους και Αδόλφος Β΄.

## Οικογένεια
Νυμφεύθηκε το 1442 την Κόρντουλα, κόρη του Αλβέρτου Γ΄ κόμη του Λίννταου-Ρουππίν και είχε τέκνα:
* Άννα απεβ. 1485, ηγουμένη του αββαείου του Ντέρενμπουρκ.
* Μαγδαληνή απεβ. μετά το 1481, μοναχή στο Κβέντλινμπουρκ.
* Μάγκνους 1455-1524, πρίγκιπας του Άνχαλτ-Κέτεν.
* Γουλιέλμος 1457-1504, Φραγκισκανός μοναχός. Παραιτήθηκε των δικαιωμάτων διαδοχής του.
* Αδόλφος Β΄ 1458-1526, πρίγκιπας του Άνχαλτ-Κέτεν.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Μάγκνους του Άνχαλτ-Κέτεν

Ο **Μάγκνους**, γερμ. Magnus (1455 - 29 Οκτωβρίου 1524) από τον Οίκο των Ασκάνια ήταν πρίγκιπας του Άνχαλτ-Κέτεν (1475-1508) και μέλος του Συλλόγου του καθεδρικού της Κολωνίας.

## Βιογραφία
Ήταν ο πρωτότοκος γιος του Αδόλφου Α΄ πρίγκιπα του Άνχαλτ-Κέτεν και της Κόρντουλα, κόρης του Αλβέρτου Γ΄ κόμη του Λίννταου-Ρουππίν.

Το 1471 οι γιοί του Αδόλφου Α΄: Μάγκνους, Γουλιέλμος και Αδόλφος Β΄ αποφάσισαν  να γίνουν ιερείς. Τότε ο πατέρας τους συμφώνησε με τον εξάδελφό του Γεώργιο Α΄ πρίγκιπα του Άνχαλτ-Ντεσάου του πρεσβύτερου κλάδου για τη διαδοχή.

Το 1473 απεβίωσε ο Αδόλφος Α΄ και τον διαδέχθηκαν ο νεότερος αδελφός του Αλβέρτος ΣΤ΄ και ο Γεώργιος Α΄. Ο τελευταίος απεβίωσε το επόμενο έτος και τον διαδέχθηκε ο γιος του Βάλντεμαρ ΣΤ΄. Το 1475 απεβίωσε ο Αλβέρτος ΣΤ΄ και τον διαδέχθηκε ο γιος το Φίλιππος, που απεβίωσε το 1500. Ο Γουλιέλμος είχε γίνει ιερέας και ο Μάγκνους μέλος του Συλλόγου (canon) του καθεδρικού της Κολωνίας. Δεν έδειξε ενδιαφέρον για τη διακυβέρνηση του Κέτεν και ήταν μόνο κατ' όνομα πρίγκιπάς του. Επίσημα παραιτήθηκε το 1508 μαζί με τον αδελφό του Αδόλφο Β΄.

Το 1524 απεβίωσε σε ηλικία 69 ετών. Ήταν άγαμος και ο 2ος εξάδελφός του Βάλντεμαρ ΣΤ΄ έμεινε μόνος πρίγκιπας του Κέτεν.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Διοικητική διαίρεση της Σερβίας και Μαυροβουνίου

Η **Σερβία και Μαυροβούνιο** αποτελούνταν από δύο δημοκρατίες, τη Σερβία και το Μαυροβούνιο.

## Σερβία

Η Σερβία είχε δύο αυτόνομες επαρχίες (*autonomna pokrajina* / аутономна покрајина):
* Βοϊβοντίνα με πρωτεύουσα το Νόβι Σαντ
* Κοσσυφοπέδιο και Μετόχια με πρωτεύουσα τη Πρίστινα (υπό τον έλεγχο του ΟΗΕ το 1999-2006)
Το τμήμα της Σερβίας που δεν συμπεριλήφθη (συχνά αποκαλούμενο ως "Κεντρική Σερβία") δεν ήταν αυτόνομη επαρχία και δεν είχε ιδιαίτερο καθεστώς. Δεν διέθετε πρωτεύουσα ούτε διοικητικό όργανο.

Ανεξάρτητα από τη διαίρεση αυτή, η Σερβία διαιρούταν σε 29 επαρχίες (*okrug* / округ) και την πόλη του Βελιγραδίου. Κάθε επαρχή (και η πόλη) χωριζόταν περαιτέρω σε δήμους (општина / *[[opština]]*).

## Μαυροβούνιο

Το Μαυροβούνιο χωριζόταν σε 21 δήμους (*[[opština]]* / општина).

## Γκαλερί

Αρχείο:Scg01.png|Δημοκρατίες της Σερβίας και Μαυροβουνίου
Αρχείο:Scg02.png|Αυτόνομες επαρχίες της Σερβίας και Μαυροβουνίου

## Δείτε επίσης
* Δήμοι της Σερβίας
* Κατάλογος πόλεων στη Σερβία και το Μαυροβούνιο
* ISO 3166-2:CS

Κατηγορία:Γιουγκοσλαβία
Κατηγορία:Διοικητική διαίρεση ιστορικών κρατών
Αδόλφος Β΄ του Άνχαλτ-Κέτεν

Ο **Αδόλφος Β΄**, γερμ. Adolf II (16 Οκτωβρίου 1458 - 24 Μαρτίου 1526) από τον Οίκο των Ασκάνια ήταν πρίγκιπας του Άνχαλτ-Κέτεν (1475-1508) και πρίγκιπας-επίσκοπος του Μέρσεμπουργκ (1514-1526). Ήταν Καθολικός και σταθερός αντίπαλος του Μαρτίνου Λουθήρου.

## Βιογραφία
Ήταν ο τρίτος γιος του Αδόλφου Α΄ πρίγκιπα του Άνχαλτ-Κέτεν και της Κόρντουλα, κόρης του Αλβέρτου Γ΄ κόμη του Λίννταου-Ρουππίν.

Το 1471 ξεκίνησε τις σπουδές του στο Πανεπιστήμιο του Λάιπτσιχ (Λειψίας) και το 1475 εκλέχθηκε κοσμήτορας του Συλλόγου του καθεδρικού. Είχε δύο μεγαλύτερους αδελφούς και τα τρία αδέλφια αποφάσισαν να γίνουν ιερείς, έτσι ο πατέρας τους έκανε συμβόλαιο διαδοχής με τον εξάδελφό του Γεώργιο Α΄ πρίγκιπα του Άνχαλτ-Ντεσάου, του πρεσβύτερου κλάδου. Εκεί καθοριζόταν ότι διάδοχος θα γινόταν ο Αλβέρτος ΣΤ΄, νεότερος αδελφός του Αδόλφου Α΄ και ο Βάλντεμαρ ΣΤ¨, γιος του Γεωργίου Α΄.

Το 1473 απεβίωσε ο Αδόλφος Α΄ και το επόμενο έτος ο Γεώργιος Α΄ και πρίγκιπες του Κέτεν έγιναν οι Αλβέρτος ΣΤ΄ και Βάλντεμαρ ΣΤ΄, όπως ορίστηκε. Το 1475 τον πρώτο διαδέχθηκε ο γιος του Φίλιππος. Ο δευτερότοκος γιος του Αδόλφου Α΄, ο Γουλιέλμος είχε γίνει ιερέας, έτσι ο πρωτότοκος Μάγκνους και ο Αδόλφος Β΄ έγιναν επίσης πρίγκιπες του Κέτεν. Δεν έδειχναν ενδιαφέρον για τη διακυβέρνηση και ήταν μόνο ονομαστικά πρίγκιπες. Ο Μάγκνους έγινε μέλος του Συλλόγου (canon) του καθεδρικού. Ο Αδόλφος Β΄ έγινε από το 1488 κοσμήτορας του Συλλόγου του καθεδρικού του Μαγδεβούργου· δύο έτη μετά χειροτονήθηκε ιερέας και το 1507 βοηθός επίσκοπος του Μέρσεμπουργκ. Το 1508 παραιτήθηκαν επίσημα από το πριγκιπάτο και ο Αδόλφος Β΄ έγινε το 1514 επίσκοπος του Μέρσεμπουργκ.

Ήταν συνετός και ευγενής. Εκτός από τα διοικητικά του καθήκοντα, προσευχόταν και δίδασκε. Αν και αποδέχθηκε το δόγμα του Λούθηρου για δικαίωση μέσω της πίστης, απέρριπτε οποιαδήποτε παρέμβαση στην υπάρχουσα τάξη της Εκκλησίας: το 1520 διέταξε την πυρά των βιβλίων του Λουθήρου και απαγόρευσε την ανάγνωση της Μεταρρυθμιστικής μετάφρασης της Βίβλου του 1522. Ζήτησε από τον Γεώργιο των Βέττιν δούκα της Σαξονίας την εκδίωξη του Λουθηρανού υπουργού του Σεμπάστιαν Φρέσελ από τη Λειψία· το 1525, λόγω διαμαρτυριών των Προτεσταντών, αναγκάστηκε να διαφύγει από τη Λειψία. Απεβίωσε το επόμενο έτος στο Μέρσεμπουργκ.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
RIA Novosti

Το **RIA Novosti** (ρωσικά: РИА Новости) ήταν το διεθνές πρακτορείο ειδήσεων της Ρωσίας μέχρι το 2013 και συνεχίζει να είναι το όνομα ενός εγχώριου πρακτορείου ειδήσεων στη ρωσική γλώσσα. Λειτουργώντας υπό την αρμοδιότητα του ρωσικού Υπουργείου Τηλεπικοινωνιών και ΜΜΕ, το RIA Novosti έχει την έδρα του στη Μόσχα και διαθέτει περίπου 80 παραρτήματα σε διεθνές επίπεδο. Στις 9 Δεκεμβρίου 2013 ο Πρόεδρος της Ρωσίας, Βλαντίμιρ Πούτιν διέταξε την εκκαθάριση του RIA Novosti και τη δημιουργία του ρωσικού διεθνούς πρακτορείου ειδήσεων Rossiya Segodnya. Ο Ντμίτρι Κισέλεφ, ένας αρχαιολόγος του Russia-1 της Ρωσίας, διορίστηκε για πρώτη φορά πρόεδρος του νέου οργανισμού πληροφοριών. Το RIA Novosti είχε προγραμματιστεί να κλείσει το 2014. Από τον Μάρτιο του 2014, το προσωπικό πληροφορήθηκε ότι είχαν τη δυνατότητα να μεταφέρουν τις συμβάσεις τους στη Rossiya Segodnya ή να αποδεχθούν εθελοντική απόλυση. Στις 10 Νοεμβρίου 2014, η Rossiya Segodnya ξεκίνησε την πλατφόρμα πολυμέσων Sputnik ως διεθνή αντικατάσταση του RIA Novosti και της Φωνής της Ρωσίας. Εντός της ίδιας της Ρωσίας, ωστόσο, η Rossiya Segodnya εξακολουθεί να λειτουργεί τη ρωσική υπηρεσία ειδήσεων υπό την ονομασία RIA Novosti με την ιστοσελίδα του (ria.ru).

## Παραπομπές


## Εξωτερικοί σύνδεσμοι

* 

Κατηγορία:Μέσα Μαζικής Ενημέρωσης στη Ρωσία
Κατηγορία:Ειδησεογραφικά πρακτορεία
Αλέξε Ματεέβιτς

Ο **Αλέξε** (ή **Αλέξεϊ**) **Ματεέβιτς** (ΔΦΑ [aˈlekse] ή [alekˈsej mateˈevit͡ʃʲ], 27 Μαρτίου 1888 – 24 Αυγούστου 1917) ήταν ένας από τους πιο επιφανείς Ρουμάνους ποιητές στη Βεσσαραβία.

## Βιογραφία
Γεννήθηκε στην πόλη Καϊνάρ, στην Ανατολική Βεσσαραβία, η οποία ήταν τότε μέρος της Ρωσικής Αυτοκρατορίας, τώρα είναι μέρος στη Δημοκρατίας της Μολδαβίας. Σπούδασε στη θεολογική σχολή του Κισινάου, και δημοσίευσε τα πρώτα του ποιήματα (*Ţăranii* (*Αγρότες*), *Eu cânt* (*τραγουδώ*), *Ţara* (*Η Χώρα*)) στην εφημερίδα *Basarabia*, όπου επίσης δημοσίευσε δύο άρθρα πάνω στην μολδαβική λαογραφία. Ο Ματεέβιτς αργότερα δημοσίευσε διάφορα άρθρα σχετικά με τη θρησκεία στη Μολδαβία.

Ο Ματεέβιτς έπειτα σπούδασε στη Θεολογική Ακαδημία του Κιέβου, από την οποία αποφοίτησε το 1914. Αυτό το έτος παντρεύτηκε την Τεοντόρα Μπορισοβνα Νοβιστκι. Επέστρεψε στην Τσισινάου, και έγινε καθηγητής ελληνικής γλώσσας στη θεολογική σχολή.

## Τιμές
* Μνημείο στους εθνικούς ήρωες Σημεών Μουραφα, Αλέξε Ματεέβιτς και Αντρε Χοδορογκεα, άνοιξε το 1933

## Αναφορές


 
Κατηγορία:Ρουμάνοι ποιητές
Δήμος Βίβλου Νάξου

Ο **Δήμος Βίβλου** ήταν δήμος της *επαρχίας της [[Νάξος|Νάξου]]*, που συστάθηκε το 1835, την εποχή που γινόντουσαν οι πρώτες προσπάθειες οργάνωσης του νέου Ελληνικού Κράτους. Καταργήθηκε το 1912, όταν λόγω της επέκτασης του Ελληνικού Κράτους, υπήρξε συνολική διοικητική αναδιοργάνωση. *Πρωτεύουσα* του δήμου ήταν ο οικισμός Γαλανάδος και αργότερα, το 1845, ο οικισμός Τρίποδες. Καταργήθηκε το 1912, όταν λόγω της επέκτασης του Ελληνικού Κράτους, υπήρξε συνολική διοικητική αναδιοργάνωση.

## Διοικητικές μεταβολές
* Ιδρύεται το 1835, με συνολικό πληθυσμό 2.504 κατοίκους (672 οικογένειες) και αποτελείται από τους οικισμούς Γαλανάδο ( 153 κατ./ 41 οικογ.), Γλυνάδο ( 247 κατ./ 75 οικογ.), Τρίποδες ( 355 κατ./ 99 οικογ.), Αγερσανί ( 375 κατ./ 99 οικογ.), Κάτω Σαγκρί ( 133 κατ./ 33 οικογ.), Άνω Σαγκρί ( 259 κατ./ 65 οικογ.), Ποταμιάς ( 190 κατ./ 57 οικογ.), Μέλανες ( 275 κατ./ 65 οικογ.), Άγιος Θαλέλαιος ( 85 κατ./ 21 οικογ.), Άχαψι ( 194 κατ./ 48 οικογ.) και Μητρυιά ή Μητρεία ( 238 κατ./ 69 οικογ.). Ήταν δήμος Β΄ τάξεως στον οποίο ορίστηκε το 1836 από τον βασιλιά Όθωνα δήμαρχος ο Σπυρίδων Αντ. Μπαρότσης, ο οποίος παρέμεινε σε αυτό το αξίωμα μέχρι το 1865, και εισπράκτωρ ο Β.Τριανταφύλλου. Οι πρώτες δημοτικές αρχές αποτελούνταν από το δημοτικό συμβούλιο και τους παρέδρους των χωριών: Γαβριήλ Βασιλάκης, Αντώνιος Δεγαϊτας, Νικόλαος Γαλατερός, Στυλιανός Λεονάρδος, Ζανής Σκουλάτος και Νικόλαος Καραμπάτζης.
* Το 1845 καταργούνται οι οικισμοί Άχαψι και Μητρυιά και συναποτελούν τον οικισμό των Εγγαρών. Ο οικισμός Εγγαρές προσαρτάται στο δήμο Βίβλου και η έδρα του Δήμου μεταφέρεται από τον οικισμό Γαλανάδος στον οικισμό Τρίποδες.
* Το 1912, αποφασίζεται οι οικισμοί που έχουν πάνω από 300 κατοίκους και σχολείο στοιχειώδους εκπαίδευσης, να αποτελέσουν αυτοτελείς κοινότητες. Έτσι οι «μεγάλοι» σε πληθυσμό δήμοι, όπως αυτός της Βίβλου, καταργούνται και στη θέση τους έχουμε «μικρότερες» κοινότητες. Από την κατάργηση του δήμου προέκυψαν 6 κοινότητες:
# της Βίβλου (ο οικισμός των Τριπόδων μετονομάστηκε σε Βίβλος) με τους οικισμούς Γλυνάδος και Γαλανάδος.
# του Σαγκρίου με τους οικισμούς Άνω και Κάτω Σαγκρί.
# των Μελάνων με τον οικισμό Άγιος Θαλέλαιος.
# του Αγερσανίου.
# των Εγγαρών. 
# της Ποταμιάς.

## Δήμαρχοι
Οι διατελέσαντες δήμαρχοι μέχρι το 1912 ήταν:
* Σπυρίδων Μπαρότσης, 
* Κωνσταντίνος Γκούφας, 
* Γεώργιος Καραμπάτσης, 
* Αντώνιος Ρεφενές, 
* Εμμανουήλ Μαγκάκης, 
* Σπυρίδων Σκαρέντζος και 
* Βασίλειος Α. Ρεφενές.

## Δείτε επίσης
* Ιστορία της νεότερης Ελλάδας
* Διοικητική διαίρεση της Ελλάδας 1833

## Σημειώσεις


## Παραπομπές


Κατηγορία:Νάξος
Βίβλου Νάξου
Β
Ερρίκος Β΄ του Άνχαλτ-Άσερσλεμπεν

Ο **Ερρίκος Β΄**, Heinrich II (1215 - 12 Ιουνίου 1266) από τον Οίκο των Ασκάνια ήταν πρίγκιπας του Άνχαλτ-Άσερσλεμπεν (1252-1266).

## Βιογραφία
Ήταν ο πρωτότοκος γιος του Ερρίκου Α΄ κόμη του Άνχαλτ και της Ίρμγκαρτ των Λουδοβικιδών, κόρης του Χέρμαν Α΄ λαντγκράβου της Θουριγγίας.

Το 1266 απεβίωσε σε ηλικία 51 ετών και τον διαδέχθηκαν από κοινού οι γιοί του Όθων Α΄ και Ερρίκος Γ΄.

## Οικογένεια
Νυμφεύτηκε το 1245 τη Ματίλντα, κόρη του Όθωνα Α΄ δούκα του Μπράουνσβαϊγκ-Λύνεμπουργκ και είχε τέκνα:
* Όθων Α΄ απεβ. 1304, πρίγκιπας του Άνχαλτ-Άσερσλεμπεν.
* Ερρίκος Γ΄ απεβ. 1307, πρίγκιπας του Άνχαλτ-Άσερσλεμπεν.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan


Κατηγορία:Οίκος των Ασκάνια
Βενεδίκτη Ερριέττα του Παλατινάτου

Η **Βενεδίκτη Ερριέττα** (γερμ. *Benedicta Henrietta*, 14 Μαρτίου 1652 - 12 Αυγούστου 1730) του Οίκου του Βίττελσμπαχ ήταν πριγκίπισσα του Παλατινάτου-Ζίμμερν και με τον γάμο της έγινε δούκισσα του Μπράουνσβαϊγκ-Λύνεμπουργκ-Κάλενμπεργκ.

## Βιογραφία
Η *Βενεδίκτη Ερριέττα Φιλιππίνη* ήταν το τρίτο παιδί και η τρίτη κόρη του Εδουάρδου του Παλατινάτου-Ζίμμερν και της Άννα Γκονζάγκα, κόρης του Καρόλου Α΄ της Μάντουα.

Γεννήθηκε στο Παρίσι. Ο πατέρας της που ήταν ακτήμων, ήταν γιος του Φρειδερίκου Ε΄ του Παλατινάτου, Βασιλιά της Βοημίας, και της Ελισάβετ Στιούαρτ, κόρης του Ιακώβου Α΄ της Αγγλίας και ΣΤ΄ της Σκωτίας. Η μητέρα της ήταν κόρη του Καρόλου Α΄ της Μάντουα και της Αικατερίνης της Λωρραίνης, κόρης του Καρόλου Α΄ του Μαγιέν.

Η Βενεδίκτη ανατράφηκε από τη Λουίζ ντε λα Φαγιέτ, μια μοναχή γνωστή ως αδελφή Λουίζ Ανζελίκ.

### Γάμος
Παντρεύτηκε στην ηλικία των δεκαέξι έναν μακρινό της ξάδερφο, τον Ιωάννη Φρειδερίκο του Μπράουνσβαϊγκ, ο οποίος είχε την ίδια ηλικία με τον πατέρα της και ήταν άτεκνος. Παντρεύτηκαν στις 30 Νοεμβρίου 1668 και από το γάμο τους, που είχε οργανώσει ο Γάλλος διπλωμάτης Γκουρβίλ, γεννήθηκαν τέσσερις κόρες.

Ο Ιωάννης Φρειδερίκος πέθανε το 1679 χωρίς άνδρες κληρονόμους και το Δουκάτο του Μπράουνσβαϊγκ κληρονόμησε ο νεότερος αδελφός του, Ερνέστος Αύγουστος του Μπράουνσβαϊγκ, ο σύζυγος της εκ πατρός θείας της Βενεδίκτης, Σοφίας του Αννοβέρου, και πατέρας του Γεώργιου Α΄ της Μεγάλης Βρετανίας. Μετά το θάνατο του συζύγου της, η Βενεδίκτη επέστρεψε στην πατρίδα της τη Γαλλία και έμενε εκεί με την αδελφή της, Άννα Ερριέττα, ενώ αλληλογραφούσε με τον Γκότφριντ Βίλχελμ Λάιμπνιτς.

Η Βενεδίκτη Ερριέττα πέθανε στην ηλικία των 78 ετών, στο Ανιέρ, την κατοικία της αδελφής της κοντά στο Παρίσι στις 12 Αυγούστου 1730.

## Οικογένεια
*Άννα Σοφία (1670 - 1672).
* Καρλόττα Φηλικίτη (1671 - 1710), παντρεύτηκε το Ρινάλντο της Μόντενα και είχε τέκνα.
* Ερριέττα Μαρία (1672  - 1757).
* Βιλελμίνη Αμαλία ΄(1673 - 1742), παντρεύτηκε τον Ιωσήφ Α΄ της Αγίας Ρωμαϊκής Αυτοκρατορίας.

## Πηγές
*Bougaud, Emile. *St. Chantal and the Foundation of the Visitation*. Vol. 2. New York: Benziger Brothers, 1895. *[[Google Books]]*. Web.

## Παραπομπές

Κατηγορία:Οίκος του Βίττελσμπαχ
Κατηγορία:Δούκισσες του Μπράουνσβαϊγκ-Λύνεμπουργκ
Πολίχνη Μεσσηνίας

Η **Πολίχνη** είναι χωριό της Μεσσηνίας και ανήκει στον δήμο Οιχαλίας, ενώ μέχρι το 1997 ήταν αυτόνομη κοινότητα της επαρχίας Μεσσήνης. Έχει πληθυσμό 123 κατοίκους σύμφωνα με την απογραφή 2021 και υψόμετρο 75 μέτρα.

## Θέση
Απέχει 37 χιλιόμετρα από την Καλαμάτα και 7 χιλιόμετρα από την έδρα του δήμου, τον Μελιγαλά. Η Πολίχνη βρίσκεται 10 χλμ. βορειοδυτικά του Μελιγαλά και 40 από την Καλαμάτα και δεσπόζει του αρχαίου «Στενυκλαρίου πεδίου», με μέσο σταθμικό υψόμετρο 90 μέτρα. Η Πολίχνη παρουσιάζει μεγάλο αρχαιολογικό ενδιαφέρον, αφού στην θέση της τοποθετείται το κέντρο της αρχαίας Ανδανίας.

## Αρχαιολογικά ευρήματα
Το 1858 βρέθηκαν, στο κέντρο της Πολίχνης, δύο μεγάλες ενεπίγραφες πλάκες (εγράφησαν το -93) και αναφέρουν τους ιερούς νόμους που διείπαν το τελετουργικό μέρος των "Καρνασίων Μυστηρίων".

### Οι ανασκαφές της ΛΗ΄ Ε.Π.Κ.Α. (2000- 2010)
Η πληροφορία του περιηγητή Παυσανία ότι στην περιοχή της αρχαίας Ανδανίας, όπου τελούνταν τα περίφημα μυστήρια, υπήρχε πηγή και άγαλμα αφιερωμένο στην Αγνή, τη θυγατέρα της Δήμητρας ("Ύδωρ δε άνεισιν εκ πηγής παρά το άγαλμα"), καθώς και η εύρεση το 1858, μέσα στο σύγχρονο οικισμό της Πολίχνης, της εξαιρετικά σημαντικής επιγραφής του -1ου αιώνα, η οποία περιείχε ολόκληρο το τελετουργικό των μυστηρίων, ήταν οι κύριοι λόγοι που ώθησαν την ΛΗ΄ Εφορεία Προϊστορικών και Κλασικών Αρχαιοτήτων στη διενέργεια επιφανειακής έρευνας και διερευνητικών ανασκαφικών τομών στον χώρο δυτικά του σύγχρονου Διβαρίου (υδατοδεξαμενή), που βρίσκεται στο κέντρο του χωριού.

Η έρευνα στο εσωτερικό της υδατοδεξαμενής, μετά την υποχώρηση των υδάτων, αποκάλυψε πενιχρά λείψανα ενός σχεδόν ολοκληρωτικά κατεστραμμένου υδραγωγείου υστερορωμαϊκών χρόνων.

Δυτικά του Διβαρίου, σε αγρόκτημα όπου κατά το παρελθόν είχε εντοπιστεί επιφανειακά τμήμα μωσαϊκού δαπέδου, διενεργήθηκε ανασκαφή, η οποία έφερε στο φως τμήμα μεγάλου συγκροτήματος, ίσως έπαυλης υστερορωμαϊκών χρόνων, με μια μεγάλη ορθογώνια αίθουσα, διαστ. 9,70x 3,60μ., η οποία ήταν στρωμένη με ψηφιδωτό αρκετά φθαρμένο που έφερε στο μέσον παραστάσεις μέσα σε τετράγωνα πλαίσια.

Οι δοκιμαστικές ανασκαφικές τομές που διενεργήθηκαν βόρεια και δυτικά του Διβαρίου κάλυψαν μεγάλη έκταση, η οποία, όπως διαπιστώθηκε, ήταν κατάσπαρτη με λείψανα κτισμάτων υστερορωμαϊκών ή πρώιμων χριστιανικών χρόνων, ενώ σε ολόκληρο το χωριό υπάρχουν διάσπαρτα αρχιτεκτονικά μέλη, που προέρχονται από μνημειώδη κτήρια της ίδιας ή αρχαιότερης περιόδου.

## Παραπομπές

Κατηγορία:Δήμος Οιχαλίας
Όθων Α΄ του Άνχαλτ-Άσερσλεμπεν

Ο **Όθων Α΄**, γερμ. Otto I (απεβ. 25 Ιουνίου 1304) από τον Οίκο των Ασκάνια ήταν πρίγκιπας του Άνχαλτ-Άσερσλεμπεν (1266-1304).

## Βιογραφία
Ήταν ο πρωτότοκος γιος του Ερρίκου Β΄ πρίγκιπα του Άσερσλεμπεν και της Ματίλντας των Γουέλφων, κόρης του Όθωνα Α΄ δούκα του Μπράουνσβαϊγκ-Λύνεμπουργκ.

Το 1304 απεβίωσε και τον διαδέχθηκε ο μόνος γιός του Όθων Β΄.

## Οικογένεια
Νυμφεύτηκε το 1283 τη Χέντβιχ των Πιάστ-Σιλεσίας, κόρη του Ερρίκου Γ΄ του *Λευκού*, δούκα του Βρότσλαφ και είχε τέκνα:
* Όθων Β΄ απεβ.  1315, πρίγκιπας του Άνχαλτ-Άσερσλεμπεν.
* Σοφία, παντρεύτηκε τον Ούλριχ Γ΄ κόμη του Ρέγκενσμπουρκ-Χάιμμπουρκ.
* Ελισάβετ, παντρεύτηκε τον Φρειδερίκο κόμη του Μπάιχλινγκεν-Ρότενμπουρκ.

## Παραπομπές


## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

Κατηγορία:Οίκος των Ασκάνια
Όθων Β΄ του Άνχαλτ-Άσερσλεμπεν

Ο **Όθων Β΄**, γερμ. Otto II (απεβ. 24 Ιουλίου 1315) από τον Οίκο των Ασκάνια ήταν πρίγκιπας του Άνχαλτ-Άσερσλεμπεν (1304-1315).

## Βογραφία
Ήταν ο μόνος γιος του Όθωνα Α΄ πρίγκιπα του Άνχαλτ-Άσερσλεμπεν και της Χέντβιχ των Πιάστ, κόρης του Ερρίκου Γ΄ του *λευκού*, δούκα του Βρότσλαφ της Σιλεσίας.

Το 1315 απεβίωσε και τον διαδέχθηκε ο αδελφός της Χέντβιχ Ερρίκος Δ΄ ο Ενάρετος δούκας του Βρότσλαφ και ο εξάδελφός της Λαδίσλαος των Πιάστ συν-δούκας του Βρότσλαφ.

## Οικογένεια
Νυμφεύτηκε το 1309 την Ελισάβετ των Βέττιν, κόρη του Φρειδερίκου Κλεμ (γιου του Ερρίκου Γ΄ μαργράβου του Μάισσεν) και είχε τέκνο:
* Αικατερίνη απεβ. πριν το 1347, παντρεύτηκε τον Χέρμαν ΣΤ΄ κόμη του Ορλαμύνντε.

## Παραπομπές


## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

Κατηγορία:Οίκος των Ασκάνια
Ερρίκος Γ΄ του Άνχαλτ-Άσερσλεμπεν

Ο **Ερρίκος Γ΄**, γερμ. Heinrich III (απεβ. 9 Νοεμβρίου 1307) από τον Οίκο των Ασκάνια ήταν -μαζί με τον μεγαλύτερο αδελφό του- πρίγκιπας του Άνχαλτ-Άσερσλεμπεν (1266-1283) και αρχιεπίσκοπος του Μαγδεβούργου.

## Βιογραφία
Ήταν ο δευτερότοκος γιος του Ερρίκου Β΄ πρίγκιπα του Άνχαλτ-Άσερσλεμπεν και της Ματίλντας των Γουέλφων, κόρης του Όθωνα Α΄ δούκα του Μπράουνσβαϊγκ-Λύνεμπουργκ.

Το 1307 απεβίωσε άγαμος και ο αδελφός του Όθωνας Α΄ έμεινε μόνος πρίγκιπας του Άνχαλτ-Άσερσλεμπεν.

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


Κατηγορία:Οίκος των Ασκάνια
Πολυνέρι Γρεβενών

*Για οικισμούς με το ίδιο όνομα δείτε το λήμμα: [[Πολυνέρι (αποσαφήνιση)]]

Το *'Πολυνέρι** (επίσημα **Πολυνέριον*') είναι ορεινό χωριό της [[νομός Γρεβενών|περιφερειακής ενότητας Γρεβενών]] σε υψόμετρο 950 μέτρα.

== Γεωγραφικά στοιχεία - αξιοθέατα ==
Το Πολυνέρι βρίσκεται δυτικά από τα [[Γρεβενά]] σε απόσταση 29 [[Χιλιόμετρο|χλμ]]. Χαρακτηριστικό του χωριού είναι η ύπαρξη αρκετών νερών και πηγών. Στα βόρεια του χωριού, προς τα όρια με τους [[Φιλιππαίοι Γρεβενών|Φιλιππαίους]], περνάει ο ποταμός [[Βενέτικος]] καθώς και ο χείμαρρος "Ποταμούλι" που ενώνεται  κοντά στο χωριό [[Ζιάκας Γρεβενών|Ζιάκας]] με τον Βενέτικο. Προς τα δυτικά και σε απόσταση 4 χλμ. είναι η πηγή "Βαρκά Μήτσιαλου" και 3 χλμ. βόρεια το "Πηγάδι της Κρανιάς". Στην ευρύτερη περιοχή σώζονται αρκετά ερείπια νερόμυλων, οι οποίοι λειτουργούσαν μέχρι το [[1950]]. Οι κάτοικοί του χωριού ασχολούνται με τη [[Γεωργία (δραστηριότητα)|γεωργία]] και τη [[κτηνοτροφία]], ενώ τα τελευταία χρόνια, λόγω της γειτνίασης με το [[χιονοδρομικό κέντρο Βασιλίτσας]], με τα ξενοδοχειακά καταλύματα, τους ξενώνες και τις ταβέρνες της περιοχής.

=== Καστρί Γρεβενών ===
Το πιο σημαντικό αξιοθέατο της περιοχής είναι η ακρόπολη στην τοποθεσία Καστρί, που βρίσκεται βορειοανατολικά του Πολυνερίου στο δρόμο προς την [[Αλατόπετρα Γρεβενών|Αλατόπετρα]]. Τα ευρήματα που υπάρχουν φανερώνουν οχυρωμένη πόλη της [[Τυμφαία|αρχαίας χώρας των Τυμφαίων]], αρχαίο ναό με δωρική στοά και άλλα μνημειώδη κτίρια, χτισμένα με τέτοιο τρόπο που αποδεικνύουν ότι επρόκειτο για οργανωμένη πόλη. Χρονολογούνται στα τέλη [[4ος αιώνας π.Χ.|4ου]] με αρχές [[3ος αιώνας π.Χ.|3ου αιώνα π.Χ.]], ενώ η καταστροφή τους υπολογίζεται πως πραγματοποιήθηκε γύρω στο [[150 π.Χ.]]. Η χώρα των Τυμφαίων αποτελούσε τα δυτικά σύνορα του [[Μακεδονία (αρχαίο βασίλειο)|Μακεδονικού βασιλείου]] και ήταν ο τόπος καταγωγής του [[Πολυπέρχων|Πολυπέρχονα]], αξιωματικού του [[Αλέξανδρος ο Μέγας|Μεγάλου Αλέξανδρου]].

== Ιστορικά στοιχεία - ονομασία ==
Η παλιότερη γραπτή αναφορά για το χωριό γίνεται το [[1692]] και υπάρχει σε παλιά έγγραφα της [[Μονή Αγίου Νικάνορος Γρεβενών|Ιεράς Μονής Ζάβορδας]]. Σύμφωνα με την τοπική παράδοση ιδρύθηκε ακόμα παλιότερα, στη τοποθεσία "Μποντζά" 600 μέτρα ανατολικότερα της σημερινής, από [[Σουλιώτες]] που μετοίκησαν εκεί. Το παλιό όνομα του χωριού είναι *Βοδεντσικό''. Μετονομάστηκε σε Πολυνέρι το 1927 και οφείλεται στην ύπαρξη των πολλών νερών που το κατακλύζουν.

## Διοικητικά στοιχεία
Σύμφωνα με το σχέδιο Καλλικράτης, αποτελεί τη τοπική κοινότητα Πολυνερίου που ανήκει στη δημοτική ενότητα Θεόδωρου Ζιάκα του Δήμου Γρεβενών και σύμφωνα με την απογραφή του 2011 έχει πληθυσμό 85 κατοίκους.

## Εξωτερικοί σύνδεσμοι
* Ανασκαφές στο Καστρί Γρεβενών από τον ιστότοπο http://www.visit-grevena.gr
* Καστρί Γρεβενών: η … άλλη Αμφίπολη
* Πολυνέρι Γρεβενών

## Παραπομπές


Κατηγορία:Δήμος Γρεβενών
Πολυνέρι
Βερνάρδος Α΄ του Άνχαλτ-Μπέρνμπουργκ

Ο **Βερνάρδος Α΄**, γερμ. Bernhard I. (περ. 1218 - 1287) από τον Οίκο των Ασκάνια ήταν πρίγκιπας του Άνχαλτ-Μπέρνμπουργκ (1252-1287).

## Βιογραφία
Ήταν ο δευτερότοκος γιος του Ερρίκου Α΄, κόμη του Άνχαλτ και της Ίρμγκαρντ των Λουδοβικιδών, κόρης του Χέρμαν Α΄, λαντγράβου της Θουριγγίας.

Το 1287 απεβίωσε σε ηλικία 69 ετών και τον διαδέχθηκαν από κοινού οι γιοι του Ιωάννης Α΄ και Βερνάρδος Β΄.

## Οικογένεια
Νυμφεύτηκε το 1258 τη Σοφία των Έστριντσεν, κόρη του Άβελ της Δανίας και είχε τέκνα:
* Ιωάννης Α΄ απεβ. 1291, πρίγκιπας του Άνχαλτ-Μπέρνμπουργκ
* Αλβέρτος απεβ. 1324, επίσκοπος του Χάλμπερστατ
* Βερνάρδος Β΄ περ. 1260-μετά το 1323, πρίγκιπας του Άνχαλτ-Μπέρνμπουργκ
* Ερρίκος απεβ. μετά το 1324, βοηθός ηγούμενος (prior) στη Δομινικανή μονή του Χάλμπερστατ
* Ροδόλφος απεβ. 1286/99
* Σοφία απεβ. μετά το 1322, παντρεύτηκε τον Ντίτριχ Β΄, κόμη του Χόνσταϊν

## Πηγές
* 
* August Ludwig Fürst v.Anhalt-Köthen Genealogical database by Herbert Stoyan

## Παραπομπές


 
Κατηγορία:Οίκος των Ασκάνια